الیکٹرانکس اور اطلاعات تکنالوجی کی وزارت
گونڈا ، وارانسی ، سہارنپوراورمرادآباد میں مزید چار آدھارسیواکیندروں کے افتتاح کے ساتھ ڈجیٹل اترپردیش کا فروغ
ٹکنالوجی کے ساتھ لوگوں کو بااختیاربنانے کے وزیراعظم نریندرمودی کے ویژن کو آگے لے جانے
کی سمت میں اہم قدم
آدھاراور ڈی بی ٹی کے استعمال سے سرکاری خزانے میں 1.78لاکھ کروڑروپے کی بچت ہوئی :راجیو چندرشیکھر
ہنرمندی کے فروغ اور انٹرپرینیورشپ اور الیکٹرانک و اطلاعاتی ٹکنالوجی کے وزیر مملکت راجیو چندرشیکھرنے گونڈا ، وارانسی ، سہارنپوراور مرادآباد میں آدھارسیواکیندروں کا افتتاح کیا۔
اس موقع پر راجیو چندرشیکھرنے سبھی کو مبارکباد دی اورکہاکہ یہ عوامی سہولت خاص طورسے باشندوں کے لئے وقف ہے ۔
انھوں نے ڈجیٹل انڈیا پر وزیراعظم نریندرمودی کے تصورکے بارے میں بات کی ، جو بھارت جیسے ترقی پذیرملک میں ٹکنالوجی کےحصول کے لئے تین وسیع نتائج پیش کرتاہے ۔ یہ ہیں :
- شہریوں کی زندگی کو تبدیل کرنے کے لئے ٹکنالوجی
- اقتصادی مواقع کی توسیع
- کچھ ٹکنالوجیز میں اسٹراٹیجک صلاحیتیں پیداکرنا
انھوں نے 80کی دہائی کے بھارت کے سابق وزیراعظم کا حوالہ دیا ، جنھوں نے تبصرہ کیاتھا کہ 100پیسے کے فائدے میں سے صرف 15پیسے ہی حقیقی مستحقین تک پہنچتے ہیں ۔ ڈجیٹل انڈیا کے لئے شکریہ ، سبھی فوائد کا100فیصد ڈی بی ٹی کے توسط سے مستحقین تک پہنچتاہے ۔ انھوں نے اس تبدیلی کی کامیابی کا سہرا آدھارکا استعمال کرکے فوائد کی براہ راست منتقلی کے لئے ٹکنالوجی کے استعمال کی سمت میں وزیراعظم نریندرمودی کے تصور کے سرباندھا ، جس نے نظام میں موجود خامیوں کو ختم کردیا، بچولیوں کو ہٹا یا اور بدعنوانی کی روک تھام کی ۔
بعد میں انھوں نے کہاکہ آدھاراورڈی بی ٹی کے استعمال کی وجہ سے خاص طورسے نقلی اور ڈوپلی کیٹ مستحقین کو الگ کرنے کی وجہ سے سرکاری خزانے میں اندازے کے مطابق 1.78لاکھ کروڑروپے  کی بچت ہوئی ۔
ہنرمندی کے فروغ اور انٹرپرینیورشپ کے وزیر راجیو چندرشیکھرنے کہاکہ تنہا یوپی میں تقریبا 274934کروڑروپے کا  فائدہ براہ راست مستحقین کے کھاتوں میں منتقل کیاگیاہے ۔ آدھارکا فائدہ اٹھاکر براہ راست فوائد کی منتقلی کے توسط سے کل تقریبا 15کروڑلوگ  مرکز /ریاستی حکومت کے مختلف اسکیموں کے تحت مستفید ہوئے ہیں ۔ اس لئے ‘‘ آدھارنہ صرف دنیا کا سب سے بڑا ڈجیٹل شناختی پروگرام ہے ، بلکہ لوگوں کو حقوق حاصل کراکے انھیں بااختیاربنانے کا ایک آلہ بھی ہے ۔’’
آدھارکے بارے میں انھوں نے کہا کہ پی ایم کسان ، پی ایم آواس یوجنا ، پی ایم جن آروگیہ یوجنا ، پہل ،منریگا، قومی سماجی تحفظ اسسٹنس پروگرام ، پی ڈی ایس ، جیسے مختلف سماجی بہبود کے فوائد کی لیک پروف تقسیم کے لئے آدھار کا استعمال کرنے کے لئے مرکزی حکومت کی تقریبا 313اسکیموں کو نوٹیفائیڈ کیاگیاہے ۔ آدھارنے جن دھن یوجنا اور موبائلکے ساتھ مل کر مالی شمولیت میں تیزی لانے کے لئے ایک مضبوط پلیٹ فارم کیاگیاہے ۔ آدھارپرمبنی ادائیگی کی خدمات فنگرپرنٹ تصدیق کے استعمال سے بینک خدمات تک آسان رسائی فراہم کررہی ہیں ۔
سال 2015 میں عزت مآب وزیراعظم کے شروع کئے گئے ڈجیٹل انڈیا پروگرام کے تحت بھارت نے کیسے صلاحیت سازی کو فروغ دیا ہے ، اس کا ذکرکرتے ہوئے ، جناب راجیو چندرشیکھرنے ملک میں تیارکوون پورٹل کا ذکرکیا، جس نے 138کروڑسے زیادہ ٹیکہ کاری کو یقینی بنایا-ایک ایسا ماڈل جس کی تعریف کی گئی ہے اوراب دیگرملکوں کے ذریعہ اس پرعمل کیاجارہاہے ۔ انھوں نے یوپی حکومت کے کووڈ بندوبست کی بھی تعریف کی کیونکہ اس نے تقریبا 1.5لاکھ کامن سرسیز سینٹر  ، 4.5لاکھ گاوں کی سطح کے انٹرپرینیورز  کے نیٹ ورک کا استعمال کرکے یوپی میں 18کروڑ ٹیکہ کاری کی سہولت کے لئے ٹکنالوجی کا کامیاب طریقے سے فائدہ اٹھایا ، جو کہ  ۔تکنیک کے ذریعہ لوگوں کی زندگی کی بدلنے کے لئے نریندرمودی حکومت اوریوگی حکومت کے بیچ اس تال میل کو انھوں نے ‘‘ڈبل ڈجیٹل انجن سرکار’’ کہا۔
انھوں نے کہاکہ امن وقانون ، بنیادی ڈھانچے -جس میں نئی شاہراہوں اورہوائی اڈوں کے ساتھ سڑک اور فضائی رابطے شامل ہیں ، میں مجموعی بہتری کی وجہ سے یوپی سرمایہ کاری کے لئے ایک پسندیدہ مقام بن رہاہے ۔ نوجوانوں کے لئے آگے آنے والےوسیع مواقع کا ذکرکرتے ہوئے ، کیونکہ ڈجیٹل اترپردیش اپنی ڈجیٹل معیشت کو رفتاردیتے ہوئے انٹرنیٹ کوریج کی توسیع کرنا چاہتاہے ، جناب راجیو چندرشیکھرنے کہاکہ ‘‘ شاہراہوں اور ‘آئی ’ کے طریقوں کاامتزاج اترپردیش کے نوجوانوں کے لئے زبردست موقع پیداکرے گا کیونکہ ریاست انویسٹ منٹ اب بن رہی ہے ۔ ’’
آخرمیں انھوں نے سبھی کو مبارکباد دی اوریقین دہانی کرائی کہ مستقبل قریب میں اترپردیش میں اس طرح کے مزید اے ایس کے کھولے جائیں گے تاکہ لوگوں کی زندگی سہل ہوسکے ۔ گونڈا ، وارانسی ، سہارنپور اور مرادآباد میں آج چار مزید آدھارسیواکیندرکھلنے کے ساتھ ، راجیوچندر شیکھر نے یوپی کے لوگوں کو یقین دلایاکہ ڈجیٹل اترپردیش کی طرف مارچ پہلے کے مقابلے میں تیز ہوگا۔
افتتاحی تقریب میں وارانسی کے رکن اسمبلی جناب سریندرنارائن ، وارانسی کی میئر محترمہ مردلا جیسوال ، گونڈا کے رکن اسمبلی جناب پرتیک بھوشن سنگھ ، مرادآباد کی رکن اسمبلی جناب رتیش کمارگپتا ، مرادآباد کے میئر جناب ونود اگروال ، ایم ای آئی ٹی وائی سکریٹری جناب اجے ساہنی ، یوآئی ڈی اے آئی کے سی ای او جناب سوربھ گرگ اور الیکٹرانکس اوراطلاعاتی ٹکنالوجی کی وزارت کے ساتھ ساتھ ریاستی حکومت کے دیگر سینیئر افسران بھی شامل ہوئے ۔